Fă prima mutare!
Invitație atât la prima mutare pe tabla de șah, cât și la primul pas spre implicare în        comunitate, voluntariat și proiecte pentru tineri 
Miercuri 08 iulie, între orele 13:30 – 15:00, Centrul de Tineret Focșani devine locul în care șahul, prietenia și ideile pentru viitoare proiecte de tineret se întâlnesc!
♟️ Șah, strategii și idei care schimbă comunitatea!
Îți place șahul sau ai fost mereu curios să descoperi de ce este numit sportul minții? Atunci te invităm la o întâlnire specială la Centrul de Tineret Focșani, unde vom învăța, vom juca și vom împărtăși experiențe alături de Claudio Fusi – arbitru național și instructor național de șah în cadrul Federației Italiene de Șah, un adevărat pasionat al acestui joc fascinant.
Indiferent dacă joci șah de ani de zile sau ești la prima partidă, vei avea ocazia să participi la meciuri, să descoperi strategii, curiozități și lecții practice într-o atmosferă prietenoasă și interactivă.
Dar întâlnirea merge dincolo de tabla de șah! Vom discuta și despre idei pentru viitoare proiecte de tineret, vom împărtăși experiențe din activitățile Centrului de Tineret și din proiectele Erasmus+ la care au participat tinerii voluntari și vom descoperi cum putem transforma pasiunea și inițiativa în proiecte cu impact în comunitate.
♟️ Fă prima mutare! Vino să îți antrenezi mintea, să cunoști oameni cu aceleași pasiuni și să faci parte dintr-o comunitate de tineri activi și implicați!

Activitatea este organizată de Asociația Ochi Curioși și Centrul de Tineret Focșani – Direcția Județeană pentru Sport și Tineret Vrancea

